У С Т А В

на Народно читалище „Просвета”- 24.10.1927

с.Приселци, общ.Аврен, обл.Варна

ГЛАВА ПЪРВА ОБЩИ ПОЛОЖЕНИЯ

Чл. 1 /Изм./ Народно читалище „Просвета”-1927 е традиционно самоуправляващо се българско културнп-просветно сдружение в с.Приселци, общ. Аврен, обл.Варна, което изпълнява и държавни културно-просветни задачи. То се изгражда и работи върху принципите на демократизма, доброволността и автономията.

Чл. 2 Читалището не е политическа организация. В неговата дейност могат да участват всички физически лица без ограничение на възраст, пол, политически и религиозни възгледи и етническо самосъзнание.

Чл. 3 Народно читалище „Просвета”-1927 е юридическо лице с нестопанска цел.

Чл. 4 Читалището работи в тясно взаимодействие с учебни заведения, културни институции, обществени организации, които извършват културно-просветна дейност.

Чл. 5 Читалището поддържа отношения на сътрудничество и координация с държавни органи и други органи и организации, на които законите възлагат определени задължения.

Чл. 6 /Изм./ 1/ Читалището може да се сдружава с други читалища за постигане на своите цели , провеждане на съвместни дейности и инициативи при условията и реда на Закона за народните читалища.

/2/ Сдружението в което членува читалището няма право да управлява и да се разпорежда с имуществото на Народно читалище „Просвета”-1927 –с.Приселци, общ.Аврен, обл.Варна.

ГЛАВА ВТОРА ЦЕЛИ И ЗАДАЧИ

Чл. 7 /Изм./ Целите на Народно читалище „Просвета”-1927 с.Приселци, са да задоволява потребностите на гражданите свързани съсꓽ

1. /доп./ развитие и обогатяване на културния живот, социалната и образователна дейност в с.Приселциꓼ

2. задоволяване културните потребности и интереси на населениетоꓼ

3. запазване обичайте и традициите на българския народꓼ

4. разширяване на знанията на гражданите и приобщаването им към ценностите и постиженията на науката,изкуството и културатаꓼ

5. възпитаване и утвърждаване на националното самосъзнаниеꓼ

6. създаване условия за развитие и изява на творческите способности на младото поколениеꓼ

7. осигуряване на достап до информация.

Чл. 8 /Изм./ 1/ За постигане целите по Чл.7 Народно читалище „Просвета”-1927 извършва основни дейности, катоꓽ

1. /Доп./ уреждане и поддържане на библиотеки, читални, фото-, фоно-,филмо- и видеотеки, както и създаване и поддържане на електронни информационни мрежиꓼ
2. развитие и подпомагане на лщбителското художествено творчествоꓼ
3. /Изм./ организиране на школи, кръжоци, курсове, клубове, кино- и видеопоказ, празненства, концерти, чествания и младежки дейностиꓼ
4. събиране и разпространяване на знания за родния крайꓼ
5. /Изм./ създаване и съхраняване на музейни колекции съгласно Закона за културното наследствоꓼ
6. /Нов/ предоставяне на компютърни и интернет услугиꓼ
7. /Изм./ извършване на допълнителна стопанска дейност, свързана с предмета на основната дейност, в съответствие с действащото законодателство, като приходите от нея се използват за постигане на определените в Устава цели. Читалището няма право да разпределя почалба.

/2/ /Доп./ Читалището няма право да предоставя собствено или ползваното от него имущесво възмездно или безвъзмездноꓼ

1. за хазартни игри и нощни заведенияꓼ
2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общностиꓼ
3. за постоянно ползване от политически партии и организацииꓼ
4. на председателя, секретаря, членовете на настоятелството и проверителната комисия и на членовете и на членовете на техните семейства.

ГЛАВА ТРЕТА УЧРЕДЯВАНЕ И ЧЛЕНСТВО

Чл.9 /Изм./ Народното читалище се учредява от най-малко 50 дееспособни физически лица, които взимат решение на учредително събрание.

Чл. 10 /Доп./ /1/ Учредителното събрание приема устава на читалището и избира неговите органи. Уставът уреждаꓽ

1. наименованиетоꓼ
2. седалищетоꓼ
3. целитеꓼ
4. източниците на финансиранеꓼ
5. органите на управление и контрол, техните правомощия, начин на избирането им, реда на свикването им и за вземане на решенияꓼ
6. начина на приемане на членове и прекратяване на членство, както и реда за определяне на членски внос.

/2/ Читалището може да открива клонове в близки села, които нямат други читалища.

Чл. 11 /Изм. И Доп./ /1/ Читалището придобива качеството на юридическо лице с вписването му в регистъра за организациите с нестопанска цел на Окръжен съд гр.Варна.

/2/ /Нов/ Действията на учредителите, извършени от името на читалището до деня на вписването, пораждат права и задължения само на лицата, които са ги извършили. Лицата сключили сделките, отговарят солидарно за поетите задължения.

/3/ Вписването на читалището в регистъра на окръжния съд се извършва без такси по писмена молба от настоятелството, към която се прилагат ꓽ

1. протоколът от учредителното заседаниеꓼ
2. уставът на читалището, подписън от учредителитеꓼ
3. нотариално заверен образец от подписа на лицето представляващо читалището и валидния печат на читалището.

/4/ В регистъра се вписватꓽ

1. наименованието и седалището на читалището и източникът на първоначалното му финансиранеꓼ
2. уставътꓼ
3. имената на членовете на настоятелството и на проверителната комисия на читалищетоꓼ
4. името и длъжността на лицето, което представлява читалищетоꓼ
5. настъпилите промени по т. 1-4.

/5/ Всяка промяна в обстоятелствата по ал.4 трябва да бъде заявена в 14-дневен срок от възникването и.

Чл. 12 /Нов/ /1/ Към Министерството на културата се води публичен регистър на народните читалища и читалищните сдружения.

/2/ В регистъра по ал.1 се вписватꓽ

1. наименованието на читалищетоꓼ
2. седалището на читалището и източникът на първоначалното му финансиранеꓼ
3. клоновете на читалищетоꓼ
4. името на лицето, което представлява читалищетоꓼ
5. ЕИК по БУЛСТАТꓼ
6. настъпили промени по т. 1-5.

/3/ Всяко читалищно настоятелство в 7- дневен срок от вписването на читалището в съдебния регистър подава заявление за вписване в регистъра по ал.1. към заявлението се прилагат данните по ал.2 и уставът на читалището.

/4/ Министърът на културата или оправомощено от него длъжностно лице издава удостоверение за вписване в регистъра по ал.1 и уведомява служебно това кмета на общината.

/5/ На читалище, което не е вписано в регистъра по ал.1 , не се предоставят субсидии от държавния и общинския бюджет, както и държавно и общинско имущество за ползване.

Чл. 12 /1/ Членовете на читалището са индивидуални, колективни и почетни.

/2/ Индивидуалните членове са български граждани. Те биват действителни и спомагателниꓽ

1. /изм./ действителните членове са лица , навършили 18 години, които участват в дейността на читалището, редовно плащата членски внос и имат право на избират и да бъдат избираниꓼ
2. /изм./ спомагателните членове са лица до 18 години, които нямат право да избират и да бъдат избираниꓼ те имат право на съвещателен глас.

/3/ /Доп./ Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдатꓽ

1. професионални организацииꓼ
2. стопански организацииꓼ
3. търговски дружестваꓼ
4. кооперации и сдруженияꓼ
5. културно-просветни любителски клубове и творчески колективиꓼ

/4/ Почетни членове могат да бъдат български и чужди граждани с изключителни заслуги за читалището.

/5/ Приемането на нови членове и освобождаването от членство се извършва въз основа на подадено заявления и решение на настоятелството.

Чл. 13. Членовете на читалището са длъжни да спазват устава, да пазят и обогатяват читалищното имущество, да плащат редовно членски внос.

ГЛАВА ЧЕТВЪРТА УПРАВЛЕНИЕ

Чл. 14. Органи на читалището са общото събрание, настоятелството и проверителната комисия.

Чл. 15. /1/ Върховен орган на читалището е общото събрание.

/2/ Общото събрание на читалището се състои от всички членове на читалището, имащи право на глас.

Чл. 16. /1/ Общото събраниеꓽ

1. приема, изменя и допълва уставаꓼ
2. избира и освобождава членовете на насъоятелството, проверителната комисия и председателяꓼ
3. /нов/ приема вътрешни актове, необходими за организацията на дейността на читалищетоꓼ
4. изключва членове на читалищетоꓼ
5. /изм./ определя основни насоки на дейността на читалищетоꓼ
6. /изм./ взема решение за членуване или за прекратяване на членство в читалищно сдружениеꓼ
7. приема бюджета на читалищетоꓼ
8. /доп./ приема годишния отчет до 30 март на следващата годинаꓼ
9. определя размера на членския вносꓼ
10. отменя решения на органите на читалищетоꓼ
11. /изм./ взема решения за откриване на клонове на читалището след съгласуване с общинатаꓼ
12. взема решение за прекратяване на читалищетоꓼ
13. взема решение за отнасяне до съда за незаконосъобразни действия на ръководството или отделни читалищни членове.

/2/ Решенията на общото събрание са задължителни за другите органи на читалището.

Чл. 17. /1/ / Доп./ Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането, проверителната комисия или една трета от членовете на читалището с право на глас могат да свикат извънредно общо събрание от свое име.

/2/ /Изм. и Доп./ Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.

/3/ /Изм./ Общото събрание е законно, ако присъстват най-малко половината имащите право на глас членове на читалището. При липса на кворум събранието се отлага с един час. Тогава то е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/ Решенията по чл. 16, ал. 1, 4, 10, 11 и 12 се вземат с мнозинство най-малко две трети от всички членове. Останалите решения се взимат с мнозинство повече от половината от присъстващите членове.

/5/ /Нова/ Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

/6/ /Нова/ Искът се подава в едномесечен срок от узнаването на решението, но не по-късно от една година от датата на вземане на решението.

/7/ /Нова/ Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

Чл.18. /1/ /Изм./ Изпълнителен орган на читалището е настоятелството, което се състои най-малко от трима членове, избрани за срок до 3 години. Същите да нямат роднински връзки по права и сребрена линия до четвърта степен.

/2/ Настоятелството провежда своите заседания най-малко веднъж на три месеца. Заседанията му са редовни, когато на тях присъстват повече от половината членове и решенията се вземат с обикновено мнозинство.

/3/ Настоятелствотоꓽ

1. свиква общото събраниеꓼ
2. осигурява изпълнението на решенията на общото събраниеꓼ
3. подготвя и внася в общото събрание проект за бюджет на читалището и утвърждава щата муꓼ
4. подготвя и внася в общото събрание отчет за дейността на читалищетоꓼ
5. взема решения за материално и морално стимулиране на работещите в читалищетоꓼ
6. внася предложение в общински съвет за осигуряване на средства по поддържане и модернизация на материалната база на читалището.
7. взема решения относно стопанисването на сградата и другото имущество на читалището и за разкриване на източници и форми на финансиранеꓼ
8. приема правилник за вътрешния ред на читалищетоꓼ
9. назначава секретаря на читалището и утвърждава длъжностната му характеристика.

Чл. 19. /1/ Председателя на читалището е член на настоятелството и се избира от общото събрание за срок до 3 години.

/2/ Председателятꓽ

1. организира дейността на читалището съобразно закона, устава и решенията на общото събраниеꓼ
2. представлява читалищетоꓼ
3. свиква и ръководи заседанията на настоятелството и представлява общото събраниеꓼ
4. отчита дейността си пред настоятелствотоꓼ
5. заверява финансовата документацияꓼ
6. сключва и прекратява трудовите договори със служителите съобразно бюджета на читалището и въз основа решение на настоятелството.

Чл. 20. /Изм./ /1/ Секретарят на читалищетоꓽ

1. организира изпълнението на решенията на настоятелството, включително решенията за изпълнението на бюджетаꓼ
2. организира текущата основна и допълнителна дейностꓼ
3. отговаря за работата на щатния и хонорувания персоналꓼ
4. представлява читалишето заедно и поотделно с председателяꓼ
5. носи материална отговорност за повереното му имущество, съгласува разходването на средства по бюджета с настоятелствотоꓼ
6. отчита своята дейност пред председателя и настоятелството.

/2/ Секретарят не може да е в роднински връзки с членовете на настоятелството и на проверителната комисия по права и сребрена линия до четвърта степен, както и да бъде съпруг/съпруга на председателя на читалището.

Чл. 21. /1/ Проверителната комисия се състои най-малко от трима членове, избрани за срок до 3 години.

/2/ /Доп./ Членовете на проверителната комисия не могат да бъдат лица, които са в трудовоправни отношения с читалището или са роднини на членовете на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

/3/ Изм./ Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

/4/ При констатирани нарушения проверителната комисия уведомява общото събрание на читалището, а при данни за извършено престъпление- и органите на прокуратурата.

Чл. 22. /Доп./ Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

Чл. 22 а. /Нов/ Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

ГЛАВА ПЕТА ИМУЩЕСТВО И ФИНАНСИРАНЕ

Чл.23. Имуществото на читалището се състои от право на собственост и от други вещни права, вземания , ценни книжа, други права и задължения.

Чл. 24. Читалищата набират средства от следните източнициꓽ

1. членски внос
2. /доп./ културно-просветна и информационна дейност.